Tembus (filem)

Tembus ialah filem aksi drama Malaysia 2014 arahan Ahmad Idham. Dibintangi oleh pelakon dari tiga negara—Khir Rahman dan Fazura (Malaysia), Aaron Aziz (Singapura) dan Luna Maya (Indonesia). Filem ini ditayangkan kepada umum pada 28 Julai 2014, sempena Hari Raya Aidilfitri.

Plot
Tembus berkisarkan tentang sepasang suami isteri yang berkerjaya dan cukup berjaya dalam hidup mereka. Namun segala-galanya berubah dalam sekelip mata apabila anak tunggal mereka hilang. Sepanjang pencarian anak tunggal mereka, banyak kebenaran yang terbongkar.

Pelakon
 Aaron Aziz sebagai Hari
 Eja sebagai Ibu Izza
 Siti Elizad sebagai Anissa
 Nur Fazura sebagai Izza
 Luna Maya sebagai Marylia
 Arash Mohamad sebagai Penerbit
 Abby Nadzri sebagai Pembantu Izza
 Mia Sara Nasuha sebagai Zara
 Khir Rahman sebagai Mazri
 Eizlan Yusof sebagai ASP Shamsul

Penerbitan
Penggambaran dijalankan di sekitar Kuala Lumpur bermula 24 Ogos 2013. Tembus merupakan filem yang ke-14 terbitan Excellent Pictures dan skrip ditulis oleh Siti Jasmina Ibrahim. Aaron Aziz yang sebelum ini bekeejasama dengan Ahmad Idham menerusi filem Lari (2013), memegang watak sebagai Hari.

Keluaran dan sambutan
Tembus dikeluarkan pada 28 Julai 2014, serentak dengan tayangan filem Mat Tudung, kedua-duanya ditayangkan pada Hari Raya Aidilfitri pertama.

Rujukan

Pautan luar
 

Filem 2014
Filem Malaysia tahun 2014
Filem aksi Malaysia
Filem drama Malaysia
Filem arahan Ahmad Idham